Batalla do lago Poyang

A **batalla do lago Poyang** foi un conflito naval que tivo lugar entre o 30 de agosto e o 4 de outubro de 1363 entre as forzas da dinastía Ming: Zhu Yuanzhang e as do xeneral rebelde Chen Youliang, fundador do estado de Chen Han. Forma parte do conflito coñecido como o levantamento do turbante vermello que conduciu ao final da dinastía Yuan.

Xa dende mediados do século XIV a dinastía Yuan, establecida polo clan mongol Borjigin, estaba xa apunto de colapsar. Sempre fora considerada coma unha dinastía imposta pola forza por invasores estranxeiros e, polo tanto, ilexítima, e varios grupos de bandas campesiñas rebeldes oraganizáronse para borrala permanenentemente do solo chinés. En particular, dúas destas forzas rebeldes armadas creceron o suficiente como para ter a esperanza de tomar o control da China e fundar unha nova dinastía, converténdose por esta razón en rivais: o exército do xeneral rebelde Chen Youliang, fundador do estado de Chen Han, e o do xeneral Zhu Yuanzhang, o futuro fundador da dinastía Ming. Co esboroamento cada vez máis rápido da dominación da dinastía Yuan, o choque entre os dous exércitos era inevitable. Para decidir cal deles debería obter a supremacía, os dous xenerais elixiron como campo de batalla o Lago Poyang, que está fronte á cidade de Nanchang, que se converteu na capital do territorio controlado por Zhu Yuanzhang. A cidade era un nodo estratexico vital para o control da rexión de Jiangxi. 

Na mañá do 20 de agosto de 1363, a frota de Chen Han, despois de remontar o río Yangtze, chegou as ribeiras do lago Poyang para asediar as murallas da cidade, utilizando maxestosos barcos de asedio ou barcos de torre (ou *louchan* en idioma chinés). Estes barcos eran verdadeiras fortalezas flotantes, embarcacións realmente impresionantes de tres cubertas equipadas cunha popa moi alta, torres de ferro e trabucos, moi capaces como barcos de transporte propulsados tanto por remos coma por vela. Debido á súa tonelaxe e altura, este tipo de barcos eran particularmente efectivos coma instrumentos de asedio, mais tamén difíciles de manobrar e extremadamente lentos.

## Consecuencias 
A batalla foi gañada polas forzas Ming, malia estaren en inferioridade numérica, e Chen Youliang morreu nas fases finais da batalla. A Chen Youliang sucedeuno o seu fillo, Chen Li, que se rendeu finalmente a Zhu en 1364.

A vitoria Ming consolidou a súa posición como grupo rebelde líder na loita contra os Yuan. Cinco anos despois, os Ming destronaron os Yuan e fixéronse co control da China. Zhu Yuanzhang converteuse no primeiro emperador da China da dinastía Ming, reinando co nome de Hongwu.

## Notas
## Véxase tamén 
### Bibliografía 
* .
* Hok-lam Chan, 'The Rise of Ming T'ai-tsu (1368–98): Facts and Fictions in Early Ming Official Historiography', *Journal of the American Oriental Society*, Vol. 95, No. 4 (Oct. - Dec., 1975), p.&nbsp;703, quoting *TTSL*, 13/165, abbreviation for ''(Ming) T'ai-tsu shih-lu* (1418), ed. Yao Kuang-hsiao (1335-1418) et al., 257 *chüan''. Academia Sinica, Taipei 1962. (1.1.1.).【陳，Ming T'aitsu refers to 明太祖】
* Dreyer, Edward L., 'The Poyang Campaign of 1363: Inland Naval Warfare in the Founding of the Ming Dynasty,' in Kierman, Frank A., and Fairbank, John K. (eds.), *Chinese Ways in Warfare* (Cambridge, MA., Harvard University Press, 1974).
* Turnbull, Stephen, 'Fighting Ships of the Far East (1): China and Southeast Asia 202 BC - AD 1419.' (Oxford: Osprey Publishing, 2002).
*
* Wakeman, Frederic, Jr., 'Voyages', *American Historical Review*, Vol. 98, No. 1 (Feb., 1993), pp.&nbsp;1–17.